CELEX: 62021CN0390
Language: hr
Date: 2021-06-25 00:00:00
Title: Predmet C-390/21: Zahtjev za prethodnu odluku koji je 25. lipnja 2021. uputio Landgericht Köln (Njemačka) – ADPA European Independent Automotive Data Publishers Association internationale Vereinigung ohne Gewinnerzielungsabsicht – IvoG – belgischen Rechts und Gesamtverband Autoteile-Handel e.V./Automobiles PEUGEOT SA und PSA Automobiles SA

13.9.2021   
            
            
               HR
            
            
               Službeni list Europske unije
            
            
               C 368/7
            
         
      Zahtjev za prethodnu odluku koji je 25. lipnja 2021. uputio Landgericht Köln (Njemačka) – ADPA European Independent Automotive Data Publishers Association internationale Vereinigung ohne Gewinnerzielungsabsicht – IvoG – belgischen Rechts und Gesamtverband Autoteile-Handel e.V./Automobiles PEUGEOT SA und PSA Automobiles SA
      (Predmet C-390/21)
      (2021/C 368/05)
      Jezik postupka: njemački
      
         Sud koji je uputio zahtjev
      
      Landgericht Köln
      
         Stranke glavnog postupka
      
      
         Tužitelj: ADPA European Independent Automotive Data Publishers Association internationale Vereinigung ohne Gewinnerzielungsabsicht – IvoG – belgischen Rechts, Gesamtverband Autoteile-Handel e.V.
      
         Tuženik: Automobiles PEUGEOT SA, PSA Automobiles SA
      
         Prethodna pitanja
      
      
                  1.
               
               
                  Primjenjuju li se odredbe poglavlja XIV. Uredbe (EU) 2018/ 858 (1) (članak 61. i sljedeći članci, uključujući Prilog X.) i na modele vozila koji su prvi put homologirani u skladu s Uredbom (EZ) br. 715/2007 (2) već prije 1. rujna 2020.?
                  U slučaju niječnog odgovora na to pitanje, postavlja se dodatno pitanje:
                  primjenjuje li se na ta „otpadna vozila” i dalje poglavlje III. Uredbe (EZ) br. 715/2007 i osobito članak 7. Uredbe (EU) br. 715/2007 u pogledu izračuna naknada?
               
            
                  2.
               
               
                  Obuhvaća li pojam „pristup” navedenim informacijama, koji proizvođači trebaju omogućiti u skladu s člankom 61. stavkom 1. Uredbe (EU) 2018/858, ovlaštenje izdavača tehničkih informacija u skladu s člankom 3. točkom 45. Uredbe (EU) 2018/858 da te informacije ponovno upotrebljavaju za zadatke povezane sa svojim aktivnostima u lancu opskrbe na preprodajom tržištu ili je za takvo ovlaštenje za ponovnu upotrebu potreban poseban ugovor o licenciji za ponovnu upotrebu i ponovno izdavanje, koja u tom slučaju s obzirom na naknadu koju u tom pogledu zahtijeva proizvođač nije obuhvaćena člankom 63. Uredbe (EU) 2018/858?
                  U slučaju niječnog odgovora na prvo prethodno pitanje i primjene poglavlja III. Uredbe (EZ) br. 715/2007 na otpadna vozila, postavlja se dodatno pitanje:
                  obuhvaća li pojam „pristup” navedenim informacijama, koji proizvođači trebaju omogućiti u skladu s člankom 6. stavkom 1. Uredbe (EZ) br. 715/2007, ovlaštenje izdavača tehničkih informacija u skladu s člankom 3. točkom 15. Uredbe (EZ) br. 715/2007 da te informacije ponovno upotrebljavaju za zadatke povezane sa svojim aktivnostima u lancu opskrbe na preprodajom tržištu ili je za takvo ovlaštenje za ponovnu upotrebu potreban poseban ugovor o licenciji za ponovnu upotrebu i ponovno izdavanje, koja u tom slučaju s obzirom na naknadu koju u tom pogledu zahtijeva proizvođač nije obuhvaćena člankom 7. Uredbe (EZ) br. 715/2007?
               
            
                  3.
               
               
                  Treba li pojam „razumne i razmjerne naknade” u skladu s člankom 63. stavkom 1. prvom rečenicom Uredbe (EU) 2018/858 tumačiti na način da proizvođač treba jednako postupati sa svim neovisnim subjektima u smislu članka 3. točke 45. Uredbe (EU) 2018/858 prilikom izračuna naknada, neovisno o njihovoj poslovnoj djelatnosti?
                  U slučaju niječnog odgovora na prvo prethodno pitanje i primjene poglavlja III. Uredbe (EZ) br. 715/2007 na otpadna vozila, postavlja se dodatno pitanje:
                  treba li pojam „razumna i razmjerna naknada” u skladu s člankom 7. stavkom 1. prvim dijelom rečenice Uredbe (EZ) br. 715/2007 tumačiti na način da proizvođač treba jednako postupati sa svim neovisnim operatorima u smislu članka 3. točke 15. Uredbe (EZ) br. 715/2007 prilikom izračuna naknada, neovisno o njihovoj poslovnoj djelatnosti?
                  U slučaju niječnog odgovora na treće prethodno pitanje:
               
            
                  4.
               
               
                  Treba li pojam „razumne i razmjerne naknade” u skladu s člankom 63. stavkom 1. prvom rečenicom Uredbe (EU) 2018/858 tumačiti na način da naknada u načelu smije pokriti samo proizvođačeve troškove?
                  U slučaju niječnog odgovora na prvo prethodno pitanje i primjene poglavlja III. Uredbe (EZ) br. 715/2007 na otpadna vozila, postavlja se dodatno pitanje:
                  treba li pojam „razumna i razmjerna naknada” u skladu s člankom 7. stavkom 1. prvim dijelom rečenice Uredbe (EZ) br. 715/2007 tumačiti na način da naknada u načelu smije pokriti samo proizvođačeve troškove?
               
            
         (1)  Uredba (EU) 2018/858 Europskog parlamenta i Vijeća od 30. svibnja 2018. o homologaciji i nadzoru tržišta motornih vozila i njihovih prikolica te sustavâ, sastavnih dijelova i zasebnih tehničkih jedinica namijenjenih za takva vozila, o izmjeni uredaba (EZ) br. 715/2007 i (EZ) br. 595/2009 te o stavljanju izvan snage Direktive 2007/46/EZ (SL 2018., L 151, str. 1.)
      
         (2)  Uredba (EZ) br. 715/2007 Europskog parlamenta i Vijeća od 20. lipnja 2007. o homologaciji tipa motornih vozila u odnosu na emisije iz lakih osobnih i gospodarskih vozila (Euro 5 i Euro 6) i pristupu podacima za popravke i održavanje vozila (SL 2007., L 171, str. 1.) (SL, posebno izdanje na hrvatskom jeziku, poglavlje 13., svezak 30., str. 284.)